CELEX: 62017CA0372
Language: mt
Date: 2018-09-13 00:00:00
Title: Kawża C-372/17: Sentenza tal-Qorti tal-Ġustizzja (Id-Disa’Awla) tat-13 ta’ Settembru 2018 (talba għal deċiżjoni preliminari tar-Rechtbank Noord-Holland – il-Pajjiżi l-Baxxi) – Vision Research Europe BV vs Inspecteur van de Belastingdienst/Douane kantoor Rotterdam Rijnmond (Rinviju għal deċiżjoni preliminari — Tariffa doganali komuni — Intestaturi tariffarji — Klassifikazzjoni tal-merkanzija — Kamera li għandha memorja volatili, bil-konsegwenza li r-reġistrazzjoni ta’ immaġni fil-kamera jintilfu meta tittieħed immaġni oħra jew meta l-kamera tintefa — Nomenklatura Magħquda — Subintestaturi 8525 80 19 u 8525 80 30 — Noti ta’ spjega — Interpretazzjoni — Regolament ta’ Implimentazzjoni (UE) Nru 113/2014 — Interpretazzjoni — Validità)

12.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 408/26
            
         
      Sentenza tal-Qorti tal-Ġustizzja (Id-Disa’Awla) tat-13 ta’ Settembru 2018 (talba għal deċiżjoni preliminari tar-Rechtbank Noord-Holland – il-Pajjiżi l-Baxxi) – Vision Research Europe BV vs Inspecteur van de Belastingdienst/Douane kantoor Rotterdam Rijnmond
      (Kawża C-372/17) (1)
      
      ((Rinviju għal deċiżjoni preliminari - Tariffa doganali komuni - Intestaturi tariffarji - Klassifikazzjoni tal-merkanzija - Kamera li għandha memorja volatili, bil-konsegwenza li r-reġistrazzjoni ta’ immaġni fil-kamera jintilfu meta tittieħed immaġni oħra jew meta l-kamera tintefa - Nomenklatura Magħquda - Subintestaturi 8525 80 19 u 8525 80 30 - Noti ta’ spjega - Interpretazzjoni - Regolament ta’ Implimentazzjoni (UE) Nru 113/2014 - Interpretazzjoni - Validità))
      (2018/C 408/33)
      Lingwa tal-kawża: l-Olandiż
      
         Qorti tar-rinviju
      
      Rechtbank Noord-Holland
      
         Partijiet fil-kawża prinċipali
      
      
         Rikorrenti: Vision Research Europe BV
      
         Konvenuti: Inspecteur van de Belastingdienst/Douane kantoor Rotterdam Rijnmond
      
         Dispożittiv
      
      Is-subintestatura 8525 80 30 tan-Nomenklatura Magħquda li tinsab fl-Anness I tar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-[Tariffa Doganali Komuni], fil-verżjoni li tirriżulta mir-Regolament ta’ Implimentazzjoni tal-Kummissjoni (UE) Nru 1001/2013, tal-4 ta’ Ottubru 2013, għandha tiġi interpretata fis-sens li kamera, bħall-kamera inkwistjoni fil-kawża prinċipali, li għandha l-kapaċità li tieħu numru kbir ta’ immaġni fotografiċi kull sekonda u li taħżinhom fil-memorja volatili interna tagħha, li minnha dawn jitħassru ladarba l-kamera tkun mitfija, taqa’ taħt l-imsemmija subintestatura, kif ukoll li r-Regolament ta’ Implimentazzjoni tal-Kummissjoni (UE) Nru 113/2014 tal-4 ta’ Frar 2014 dwar il-klassifikazzjoni ta’ ċerti prodotti fin-Nomenklatura Magħquda, sa fejn dan huwa applikabbli b’analoġija għal prodotti li għandhom il-karatteristiċi ta’ tali kamera, huwa invalidu.
      
         (1)  ĠU C 300, 11.9.2017